Para outras páxinas con títulos homónimos véxase: Cebreiro.

**Álvaro Cebreiro Martínez**, nado na Coruña o 26 de maio de 1903 e finado na mesma cidade o 9 de novembro de 1956, foi un debuxante, ilustrador e caricaturista galego, artista precoz que se deu a coñecer en *A Nosa Terra* cando só tiña dezaseis anos de idade.

Traxectoria
-----------

Estudou na Escola de Comercio da Coruña. En 1919 comezou a colaborar en *A Nosa Terra*, *Mondariz* e *Alborada* facendo caricaturas. Fixo a primeira exposición en 1920 na sede das Irmandades da Fala da Coruña. Traballou en *El Pueblo Gallego*, *El Sol*, *Faro de Vigo*, *Vida Gallega*, *El Ideal Gallego*, *Galicia Emigrante*, *Mariñana*, *As Roladas*, *Ronsel* e *Alfar*, e deseñou a cabeceira de *Mar y Tierra*.

Con A. Villar Ponte e Bernardino Machado na Coruña en 1927.
Ingresou na Irmandade da Fala da Coruña en 1920. En 1922, xunto co poeta Manuel Antonio escribiu o manifesto *Máis alá!*, relativo á vangarda artística e literaria galega. En 1923 viaxou a París, onde frecuentou academias libres e fixo amizade con varios artistas, entre eles Tsuguharu Foujita. En 1926 fixo debuxos para a edición da obra de teatro *O Mariscal*, de Ramón Cabanillas e Antón Vilar Ponte. O drama da Guerra Civil trocoulle o carácter, deixou de coidarse e tivo que pasar varias tempadas no sanatorio antituberculoso de Ferrol, non volveu publicar ata 1945. En 1950 volveu publicar debuxo de humor en *El Ideal Gallego*. Ingresou en 1953 na Real Academia Galega de Belas Artes "Nosa Señora do Rosario" e pouco despois recibiu unha homenaxe organizada por diversos persoeiros como Camilo José Cela, Ramón Cabanillas, Francisco Asorey, Otero Pedrayo, Álvaro Cunqueiro, Mariano Tudela e José María Castroviejo.

Recoñecementos
--------------

Tumba de Álvaro Cebreiro no cemiterio de Santo Amaro da Coruña.
O 1 de decembro de 2015, a rúa General Mola da cidade da Coruña pasou a chamarse "Álvaro Cebreiro".

Obra
----

* *Dibuxos de Cebreiro* (1958). Con prólogo de Otero Pedrayo e epílogo de José Fernández Méndez.

Notas
-----

1. ↑  "Álvaro Cebreiro". *La Voz de Galicia*. Consultado o 28/05/2018.
2. ↑  López, Siro: "Cebreiro, Álvaro" en *Gran Enciclopedia Galega*.
3. ↑  "Adeus General Mola, adeus Juan Canalejo". *Sermos Galiza*. 1 de decembro de 2015. Arquivado dende o orixinal o 05 de decembro de 2015. Consultado o 1 de decembro de 2015.  Arquivado 05 de decembro de 2015 en Wayback Machine.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Álvaro Cebreiro Modificar a ligazón no Wikidata*** |

### Bibliografía

* *Diccionario enciclopédico galego universal* **14**. *La Voz de Galicia*. 2003-2004. p. 85. ISBN 84-7680-429-6.
* *Dicionario biográfico de Galicia* **1**. Ir Indo Edicións. 2010-2011. p. 239.

* Tudela, M. (1983). *Álvaro Cebreiro. O movemento renovador da Arte galega*. Ediciós do Castro.

### Outros artigos

* Día da Ilustración
* Luís Huici

### Ligazóns externas

* Biografía no Museo de Belas Artes da Coruña.

|  |  |
| --- | --- |
| Control de autoridades | 
* Wd: Q17413220
* WorldCat
* VIAF: 38054812
* BNE: XX826261
* DBE: alvaro-cebreiro-martinez
* FAST: 314435
* GND: 131588400
* ISNI: 0000 0000 6639 0866
* LCCN: no92032527
* NTA: 123925940
* OL: OL1020902A
* PTBNP: 205343

 |